Curriculum vitae

Se også CV (andre betydninger).Et curriculum vitae (CV; fl. curricula vitae; latin for «livets løp», el. «livsløp») er et sammendrag av den utdannelse man så langt i livet har, og hvilken yrkeskarriere og annen arbeidspraksis en har hatt. En CV kan også inneholde flere opplysninger knyttet til ens kompetanse og erfaring. Det er vanlig å legge ved en CV når man søker en stilling for å vise hvilke kvalifikasjoner og relevant erfaring en har.


== Innhold ==
Det varierer betydelig hvor mye informasjon som føres opp i en CV. Det kan begrense seg til kun å være en oppsummering av utdannelse og yrkeserfaring (herunder verv og andre frivillige aktiviteter). Tradisjonelt var det vanlig å ta med:

navn, fødselsdato og fødselssted
ens foreldres navn og tittel
sivilstatus og eventuelle barn
IT-kunnskaperI dag vil en mer moderne CV inneholde disse opplysninger:

Kontaktinformasjon (adresse, e-postadresse, mobilnr, nasjonalitet, fødselsdato/alder, linkedin url) e-post bør være din egen private e-post
Bilde av deg (kan utelates, men ca halvparten av dagens CV-er har bilde)
Profil, en kort tekstlig beskrivelse som oppsummerer deg og din erfaring)
Utdanning (periode, utdanningstedets navn, eventuell oppnådd grad/tittel, en kort beskrivelse av utdanningen)
Arbeidserfaring (tidsperiode, arbeidsgivers navn, stillingstittel, en kort beskrivelse av arbeidserfaringen)
Annen erfaring f.eks styreledelse, frivillig arbeid mm (periode, navn på erfaringen, en kort beskrivelse)
Kurs og sertifikater (periode/dato, skole/opplæringssted, kurstittel, oppnådd tittel (hvis relevant), en kort beskrivelse av kurset)
Ferdigheter (en kort liste med dine viktigste profesjonelle ferdigheter som er relevante for den jobben du søker på)
Fritidsinteresser
Språkkunnskaper
Referanser (tas kun med hvis du har avklart med referansene dine at de vil bli kontaktet, ellers bør det stå "Referanse oppgis på forespørsel"


== Tradisjonelt, kortfattet eksempel ==


== Moderne CV ==
En moderne CV fremstår mer selgende enn en tradisjonell CV. Det er i nyere tid vanlig å legge til informasjon i CV-en for å fremheve spesielt relevant kompetanse som ikke fremgår av stillingstittel, navn på utdanning og navn på arbeidsgiver. Dette gjøres ved å legge til utfyllende informasjon om resultater, prestasjoner og arbeidsoppgaver man har hatt i de ulike stillingene. Mange velger også fremheve sine Nøkkelkvalifikasjoner (også kalt profil, sammendrag, oppsummering eller introduksjon) øverst i CV-en. Dette er ofte et sammendrag av erfaring, utdanning og prestasjoner. Noen velger også å legge til personlige egenskaper under dette punktet.
En moderne CV kan være på en eller to sider. Har man mer informasjon om prosjekter eller sertifikater man vil at arbeidsgiver skal ha, kan det være et alternativ å legge dette ut i egne vedlegg.
Man bør tilpasse punktene i CVen til den arbeidsgiver man søker jobb hos ved å ta vekk det som er irrelevant og å utdype det som er relevant. Arbeidsgivere sjekker om man har hull i CV-en. Slike hull er ok så lenge det kommer fram i CV-en hvorfor det er slik. Dette kan jo skyldes at man har hatt omsorg for barn eller andre årsaker.


== Moderne CV, eksempel ==
Denne CVen er et eksempel på hvordan noen i dag foretrekker å lage sin CV med bilde.


== Referanser ==


== Eksterne lenker ==
NAVs side om CV-er
Alt om CV på unginfo.no
finnstillinger.no: CV oppsett
CVGURU.no - Eksempler på CV og Søknad (med mal)
LagMinCV.no - Hvordan skrive CV? Mal til hvordan du kan få en fantastisk CV Arkivert 22. desember 2019 hos Wayback Machine.
Veien til Drømmejobben - CV-guide og CV-mal
personligcv.no - CV som designer seg selv - 15-20 forskjellige søknadsbrev og CV-maler
blogg.personligcv.no - blogg med tips om CV-skriving og jobbsøknadsbrev
Hvordan skrive et CV – liste over tips og maler